section_heading: Pojavljivanja
paragraph_text: Između travnja 2008. i komercijalnog objavljivanja filma u kolovozu 2008., film je doživio više od 250 promotivnih prikazivanja. 3. kolovoza 2008. Stiller, Black i Downey su posjetili Camp Pendleton, kalifornijski kamp za obuku marinaca, kako bi predstavili film pred više od tisuću vojnika i njihovih obitelji. Prihod s prikazivanja išao je za United Service Organizations, a uključivao je odlazak glumaca na prikazivanje helikopterom i Humveejema. 8. kolovoza 2008. emitirano je specijalno izdanje dokumentarne serije E! True Hollywood Story o snimanju Tropske grmljavine. U videoigrama, tematska igra potrage inkorporirana je u videoigru Tom Clancy's Rainbow Six: Vegas 2, a Stiller je dao odobrenje za korištenje svoga lika u internetskoj igrici temeljenoj na filmu koja se distribuirala preko Facebooka.